derivat
        
         (kjemi)
Store norske leksikon,Realfag,Kjemi,Organisk kjemi
Derivat er innen kjemi en kjemisk forbindelse som kan fremstilles av en annen forbindelse på bestemte måter.
Mer presist: En kjemisk forbindelse er et derivat av en annen når den formelt kan avledes av denne ved at visse atomer (især hydrogen) eller atomgrupper (for eksempel hydroksyl, OH) blir byttet ut med andre.Fra eddiksyre, CH3COOH, kan man få derivatene kloreddiksyre, CH2ClCOOH, og acetylklorid, CH3COCl. Videre er nitrobenzen, C6H5NO2, og anilin, C6H5NH2, derivater av benzen, C6H6.Fremstilling av derivater har stor betydning i syntetisk og analytisk organisk kjemi. Les mer i Store norske leksikon kjemisk forbindelse kjemi